4. melléklet
Szervezeti és Működési Szabályzatról szóló
2/2021.(I.20.) önkormányzati rendelethez

Állandó bizottságok átruházott feladat- és hatáskörei,
továbbá azon tárgykörök, amelyekben előterjesztés az állandó bizottság állásfoglalásával nyújtható be

1. Gazdasági Bizottság átruházott hatáskörei

1.1 A Helyi Környezetvédelmi Alap felhasználásáról szóló képviselő-testületi döntések végrehajtásának ellenőrzése.

2. Gazdasági Bizottság feladatkörei

2.1 Véleményezi az éves költségvetési javaslatot, a költségvetés végrehajtásáról szóló féléves, éves beszámoló tervezeteit, rendelet-tervezetet, 

2.2 Figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás – vagyonnövekedés, -csökkenés alakulását, értékeli az azt előidéző okokat,

2.3 Vizsgálja az adósságot keletkeztető kötelezettség-vállalás indokait, és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését,

2.4 Ellátja a képviselő-testület rendeletében meghatározott feladatokat:

2.4.1 A polgármester és a képviselők vagyonnyilatkozatának vizsgálatát, nyilvántartását, kezelését és őrzését.
2.4.2 A képviselő összeférhetetlenségének és méltatlanságának megállapítására irányuló kezdeményezés kivizsgálása.
[bookmark: _Hlk55216429]2.4.3 Az önkormányzat vagyonáról, a vagyonnal való gazdálkodás szabályairól szóló önkormányzati rendeletben, az ott meghatározott feladatokat a TESZ-en és a Hivatalon keresztül látja el.
2.4.4 A Képviselő-testület munkaterv szerinti ülésére készített előterjesztések véleményezése.

3. Humán Ügyek Bizottsága átruházott hatáskörei

3.1 A települési támogatás megállapításával, megszüntetésével kapcsolatos hatáskör, a temetés céljára nyújtott támogatás és a lakás vagy lakóház elemi kár következtében lakhatatlanná válása miatt nyújtott települési támogatás kivételével, 

3.2 a Bursa Hungarica Felsőoktatási Önkormányzati Ösztöndíjak odaítélésével kapcsolatos hatáskör.

4. Humán Ügyek Bizottsága feladatkörei
[bookmark: _GoBack]4.1 A Képviselő-testület munkaterv szerinti ülésére készített előterjesztések véleményezése. 


